|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o visini paušalnog poreza za djelatnosti iznajmljivanja i smještaja u turizmu****na području Općine Gornja Rijeka** |
| **OPĆINA GORNJA RIJEKA** |
| **Početak savjetovanja****15. siječnja 2019.** | **Završetak savjetovanja** **25. siječnja 2019.** |

RAZLOG DONOŠENJA

|  |
| --- |
| Pravni temelj za donošenje ove Odluke je članak 57. stavak 3. Zakona o porezu na dohodak (“Narodne novine” br. 115/16 i 106/18 - dalje u tekstu Zakon), članak 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (“Narodne novine”, br. 01/19). Dana 30.11.2018. godine objavljen je Zakon o izmjenama i dopunama Zakona o porezu na dohodak („Narodne novine“, br. 106/18) u kojem je utvrđena obveza predstavničkog tijela jedinice lokalne samouprave da donese odluku kojom će propisati visine paušalnog poreza po krevetu odnosno po smještajnoj jedinici u kampu, a koje ne mogu biti manje od 150,00 kuna niti veće od 1.500,00 kuna. Odluka predstavničkog tijela jedinice lokalne samouprave može se mijenjati najkasnije do 15. prosinca tekuće godine, a primjenjuje se od 1. siječnja sljedeće godine do donošenja nove odluke kojom će se propisati visina paušalnog poreza po krevetu odnosno po smještajnoj jedinici u kampu.Za 2019. godinu odluku o visini paušalnog poreza predstavnička tijela jedinica lokalne samouprave obvezna su donijeti do 31. siječnja 2019. godine te je dostaviti Poreznoj upravi najkasnije do 15. veljače 2019. godine. Predložena odluka primjenjivala bi se sve do donošenja nove odluke. Ako predstavničko tijelo jedinice lokalne samouprave ne donese odluku u propisanom roku, visina paušalnog poreza po krevetu odnosno po smještajnoj jedinici u kampu iznosila bi 750,00 kuna.Pravilnikom o paušalnom oporezivanju djelatnosti iznajmljivanja i organiziranja smještaja u turizmu propisuju se kriteriji po kojima će predstavničko tijelo jedinice lokalne samouprave propisati visinu paušalnog poreza na dohodak i djelatnosti koje se mogu paušalno oporezivati, visina i način utvrđivanja godišnjega paušalnog dohotka, godišnjega paušalnog poreza na dohodak i prireza porezu na dohodak, rokove plaćanja poreza, evidencije i izvješća te druge odredbe bitne za provedbu paušalnog oporezivanja u skladu s člankom 82. stavkom 9. Zakona. o porezu na dohodak.Člankom 2. Pravilnika određeno je da predstavničko tijelo jedinice lokalne samouprave donosi Odluku o visini paušalnog poreza za djelatnosti iznajmljivanja i smještaja u turizmu te da se visina paušalnog poreza utvrđuje po krevetu, po smještajnoj jedinici u kampu i/ili kamp-odmorištu i po smještajnoj jedinici u objektu za robinzonski smještaj. |

Pozivamo predstavnike zainteresirane javnosti da najkasnije do 25. siječnja 2019. godine dostave svoje komentare na Nacrt Odluke o visini paušalnog poreza za djelatnosti iznajmljivanja i smještaja u turizmu na području Općine Gornja Rijeka putem OBRASCA za savjetovanja na e-mail: opcina-gornja-rijeka@kc.t-com.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o ugostiteljskoj djelatnosti na području Općine Gornja Rijeka.